România, 2020. Un caz mortal de COVID-19 a fost raportat după câteva zile pentru că nu mergea faxul.
Decesul a fost anunțat cu întârziere de DSP București, care și-a mutat sediul. Grupul de Comunicare Strategică: "De pe numărul de fax la care se raporta inițial nu a fost luat raportul". Și la Suceava, cel puțin 13 decese provocate de COVID-19 au fost raportate cu întârziere.
Epidemia de coronavirus arată cât de departe sunt unele instituții din
România de a fi eficiente. De data asta e vorba despre Direcția de Sănătate
Publică București, care a raportat un deces provocat de COVID-19 cu o
întârziere de câteva zile. Au fost niște probleme tehnice, au explicat
reprezentanții Grupului de Comunicare Strategică. Mai exact, un fax nu a
funcționat. Da, ați citit bine: în 2020, o instituție vitală din capitala
României raportează cazurile fatale de coronavirus prin fax.Iată cum sună explicația oficială privind problemele tehnice de la DSP
București: "Cazul a fost raportat la DSPMB de către
unitatea sanitară, care nu a raportat mai departe la INSP, conform metodologiei,
din cauza unor deficienţe tehnice generate de procesul de mutare a sediului
DSPMB. De pe
numărul de fax la care se raporta iniţial nu a fost luat raportul".Este
vorba despre decesul unei paciente din Bucureşti, de 84 de ani, care a mers la
camera de gardă a Spitalului Universitar din Bucureşti pe 26 martie. Rezultatul
pozitiv pentru coronavirus a venit o zi mai târziu. Tot atunci a şi murit.Tot
cu întârziere a fost anunțată și moartea a cel puțin 13 pacienți de la Spitalul
Județean Suceava. Anunțul oficial a venit pe 30 martie, însă Grupul de
Comunicare Strategică preciza acum că e vorba despre decese înregistrate în
perioada 22-29 martie. Cu alte cuvinte, unele au fost anunțate cu mai mult de o săptămână mai târziu.